Summa cum laude

Ο λατινικός όρος summa cum laude (αποδιδόμενος στην ελληνική γλώσσα, "με τον ανώτατο έπαινο") είναι ακαδημαϊκή διάκριση που αφορά στον υψηλότερο δυνατό έπαινοPromotionsordnung der TU München vom 12.03.12 - abzurufen unter https://portal.mytum.de/archiv/kompendium_rechtsangelegenheiten/promotionsordnung/PromO-12-3-2012-mit-AeS-vom-1-9-13.pdf/view που μπορεί να λάβει μια διδακτορική διατριβή -προφανώς πρωτότυπη και καινοτομική ως προς την εκπόνησή της - και ισχύει για τα πανεπιστήμια στις γερμανόφωνες χώρες, όπως Αυστρία, Ελβετία, Γερμανία. 

Σε άλλες χώρες, ο όρος αυτός χρησιμοποιείται επίσης για άλλους -χαμηλότερους-  ακαδημαϊκούς επαίνους, όπως π.χ. για το βασικό τίτλος σπουδών, Bachelor of Arts.

 Συχνότητα απονομής 
Η κατανομή των βαθμών των διδακτορικών διατριβών διαφέρει σημαντικά μεταξύ των πανεπιστημίων και των επιστημονικών πεδίων. Στο Πανεπιστήμιο της Χαϊδελβέργης, μεταξύ των ετών 2016 και 2018, το 48% των διδακτορικών διατριβών στη Γερμανική Φιλολογία αξιολογήθηκαν με τον βαθμό summa cum laude, ενώ μόνο το 2% των διδακτορικών στη Στοματολογία έλαβαν την κορυφαία αυτή διάκριση. 

Ωστόσο, η σημασία αυτών των συγκρίσεων είναι περιορισμένη λόγω των μεγάλων διαφορών στον απόλυτο αριθμό των διδακτορικών διατριβών και των πολύ διαφορετικών ακαδημαϊκών δεδομένων σε κάθε επιστημονικό τομέα. Από το 2010, ο αριθμός των διδακτορικών που λαμβάνουν τον έπαινο summa cum laude έχει αυξηθεί πολύ σημαντικά.  

Πολλοί παρατηρητές θεωρούν αυτό το φαινόμενο ως ένδειξη μιας σαφούς υποτίμησης των τίτλων, και της εν γένει (χαλαρότερης) αξιολόγησής των. Άλλοι πάλι επισημαίνουν ότι σε ορισμένα πεδία επιστημών πραγματοποιείται αυστηρότερη επιλογή των υποψηφίων διδακτόρων κατά τη διαδικασία της επιλογής, κάτι που εξηγεί τα καλύτερα αποτελέσματα των υποψηφίων που τελικά υποβάλλουν τη διατριβή τους.

Στο Πολυτεχνείο του Μονάχου το 2012 θεσπίστηκε νέα κανονιστική διάταξη για τις διδακτορικές διατριβές, σύμφωνα με την οποία οι διατριβές κατηγοριοποιούνται μόνο με τις αξιολογήσεις «επιτυχούσα» ή «αποτυχούσα», όπως συμβαίνει και στο αγγλοσαξονικό σύστημα. 

Μόνο υπό ειδικές προϋποθέσεις δύναται να απονεμηθεί ο τίτλος Summa cum laude, ενώ δεν προβλέπεται καμία περαιτέρω διάκριση. Ως αποτέλεσμα, το ποσοστό των διδακτορικών διατριβών που αξιολογούνται με τη διάκριση Summa cum laude μειώθηκε πολύ δραστικά, π.χ. στην επιστημονική περιοχή των Μαθηματικών, από 39% σε μόλις 7%.

 Συνάφεια 
Λόγω των υψηλότατων βαθμολογιών / αξιολογήσεων των διδακτορικών διατριβών, οι οποίες συχνά θεωρούνται «υπερβολικές» - «πληθωριστικές», οι διοικήσεις των πανεπιστημίων συχνά χρησιμοποιούν επιπλέον διαδικασίες επιλογής για την αξιολόγηση των υποψηφίων.[1] 

Για πανεπιστημιακή καριέρα σε έναν τομέα, ο εκάστοτε νόμος για τα πανεπιστήμια απαιτεί μια «ποιοτική διδακτορική διατριβή». Παραδείγματος χάριν, το κρατίδιο της Βάδης-Βυρτεμβέργης απαιτεί μια ποιοτική διδακτορική διατριβή ως προϋπόθεση για την ανάληψη θέσης ως ακαδημαϊκός σύμβουλος (Akademischer Rat).

 Παραλλαγές σε άλλες χώρες 

 ΗΠΑ 
Τα περισσότερα αμερικανικά πανεπιστήμια αποδίδουν επαίνους τιμής με λατινική ορολογία για τους αποφοίτους του πτυχίου, αλλά όχι για άλλες βαθμίδες σπουδών, όπως τα μεταπτυχιακά ή τα διδακτορικά διπλώματα, ή τα διδακτορικά της ιατρικής επιστήμης.

Υπάρχουν τρία βασικά επίπεδα βραβείων με λατινική ορολογία, ήτοι:

 Cum laude, που σημαίνει "με έπαινο", συνήθως απονέμεται στους απόφοιτους που βρίσκονται στο 20%, 25% ή 33% της τάξης τους, ανάλογα με το ίδρυμα.

 Magna cum laude, που σημαίνει "με μεγάλο έπαινο", συνήθως απονέμεται στους απόφοιτους που βρίσκονται στο 5%, 10% ή 15% της τάξης τους, ανάλογα με το ίδρυμα.

 Summa cum laude, που σημαίνει "με τον υψηλότερο έπαινο", συνήθως απονέμεται στους απόφοιτους που βρίσκονται στο 1%, 2% ή 5% της τάξης τους, ανάλογα με το ίδρυμα. 
 Ορισμένα ιδρύματα δεν απονέμουν την διάκριση "summa cum laude" ή την απονέμουν μόνο σε πολύ εξαιρετικές περιπτώσεις.

 Μεγάλη Βρετανία 
Στο Ηνωμένο Βασίλειο, ο λατινικός όρος "cum laude" χρησιμοποιείται σε επετειακές εκδόσεις διπλωμάτων που χορηγούνται από ορισμένα πανεπιστήμια (π.χ. το Πανεπιστήμιο του Εδιμβούργου) για να δηλώσουν ένα πτυχίο που ελήφθη υπό τιμές.

Αλλά, η κατηγοριοποίηση των επαίνων αναφέρεται στα αγγλικά, π.χ. primi ordinis για την πρώτη τάξη, αντί για summa cum laude, κ.λπ. Τα επίσημα διπλώματα χρησιμοποιούν κατά βάση την αγγλική ορολογία.

 Γαλλία 
Στη Γαλλία, συνήθως χρησιμοποιούνται οι γαλλικοί τίτλοι επαίνου, ήτοι-  ("πολύ καλή αναφορά"),  ("καλή αναφορά") και  ("αρκετά καλή αναφορά"). 

Ωστόσο, ορισμένα πανεπιστήμια επιπέδου Grandes Écoles στο σύστημα της Γαλλίας, όπως π.χ. το Institut d'études politiques de Paris, το HEC Paris, χρησιμοποιούν τον λατινικό τίτλο - έπαινο,   δηλ. "αποφοίτηση με υψίστη τιμή" για το 2% των κορυφαίων αποφοίτων. Και επίσης τον έπαινο,   δηλ. "αποφοίτηση με τιμή" για το επόμενο 5% της τάξης. 

Από το 2016, τέτοιο τίτλοι τιμής (λαιτινικής ορολογίας) έπαψαν να χρησιμοποιούνται για τους διδακτορικούς τίτλους. Πριν, το γαλλικό διδακτορικό δίπλωμα μπορούσε να απονεμηθεί με αυξανόμενους τίτλους τιμής, όπως: , , . 

Ωστόσο ο εν λόγω τίτλος τιμής (summa cum laude) εξακολουθεί να χρησιμοποιείται σε εξαιρετικές περιπτώσεις διδακτόρων της Ιατρικής, Φαρμακευτικής και Οδοντιατρικής.

 Παραπομπές 

Κατηγορία:Λατινικές φράσεις
Κατηγορία:Πανεπιστήμια
Κατηγορία:Ακαδημαϊκά ιδρύματα